## TRAM d’Alacant amplia del 25 al 29 de juny el seu servici per a anar i tornar dels focs artificials

*** FGV facilita l’accés a la platja del Cocó, en la qual s’oferix cada nit un espectacle pirotècnic
* Des de Luceros eixiran circulacions cap a Sant Vicent del Raspeig, el Campello  i Plaza La Coruña**

TRAM d’Alacant prolonga el seu horari comercial per a facilitar als alacantins i visitants l’assistència en transport públic a l’espectacle pirotècnic que té lloc cada nit, entre el 25 i el 29 de juny, a la platja del Cocó.

D’esta manera, Ferrocarrils de la Generalitat Valenciana (FGV) ha previst, a partir del dimarts, una prolongació de l’horari regular de tramvies per a facilitar l’accés a la zona des de la qual es llancen els castells de focs artificials.

Per a fer-ho, des de la capçalera de tres línies tramviàries, Luceros, partiran estos dies unitats amb destinació a Sant Vicent del Raspeig  (línia 2), el Campello (línia 3) i Plaza La Coruña (línia 4).

Els tramvies addicionals circularan fins a l’estació de Luceros abans del llançament dels castells de focs artificials i, a partir de les 00:45 hores i fins a les 02:15 hores, hi haurà quatre trens des de Luceros a Sant Vicent (L-2, a les 00:55, 01:05, 01:15 i 01:55 hores), altres quatre al Campello (L-3, a les 00:50, 01:10, 02:05 i 02:15 hores) i tres a Plaza de La Coruña (L-4, a les 00:45, 01:00 i 01:50 hores) per a facilitar l’accés i retirada als qui vulguen disfrutar de les sessions del concurs internacional de focs artificials que es llancen cada dia a les 00:00 hores des de la platja.

Per a més informació sobre els servicis, els usuaris poden consultar els horaris de pas, a més de les estacions i parades de TRAM en el telèfon d’informació d’atenció al client (900 72 04 72), així com en la [pàgina web de TRAM](https://www.tramalacant.es/) Alacant, xarxes socials i l’*app* oficial de TRAM d’Alacant.

Fecha: 24/06/2024